open-index/open-wikipedia-markdown huggingface dataset:
ড্যানি আয়েলো

**ড্যানিয়েল লুইস "ড্যানি" আয়েলো, জুনিয়র** (ইংরেজি: Daniel Louis "Danny" Aiello, Jr.) (২০ জুন ১৯৩৩ – ১২ ডিসেম্বর ২০১৯) একজন মার্কিন অভিনেতা ছিলেন। তিনি অভিনয় করেছেন *ওয়ানস আপন আ টাইম ইন আমেরিকা*, *[[রুবি (চলচ্চিত্র)|রুবি]]*, *[[দ্য গডফাদা: পার্ট টু]]*, *[[হাডসন হক]]* এর মতো চলচ্চিত্রে। ১৯৮৯ নালে স্পাইক লিয়ের চলচ্চিত্র *[[ডু দ্য রাইট থিং]]*-এ অভিনয় করে তিনি সেরা পার্শ্ব অভিনেতা হিসেবে একাডেমি পুরস্কারের মনোনয়ন লাভ করেছিলেন।

## প্রাথমিক জীবন
আয়েলো ছিলেন তার মা-বাবার ছয় সন্তানের মধ্যে সবচেয়ে ছোট। তার জন্ম হয় নিউ ইয়র্কের ম্যানহাটনে। তার মা-বাবা জাতিতে ছিলেন ইতালীয় আমেরিকান। আয়েলোর মা ফ্রান্সেস-এর জন্ম ইতালির নেপল্‌স-এ, এবং বাবা ড্যানিয়েল লুইস আয়েলো, সিনিয়র, ছিলেন একজন শ্রমিক। আয়েলোর মা অন্ধ হয়ে যাবার পর তার বাবাই সংসারটি চালিয়ে নিয়ে যাচ্ছিলেন। মাত্র ৭ বছর বয়সে আয়েলো ব্রনক্স ছেড়ে জেমস মনরো হাই স্কুলে পড়াশোনার উদ্দেশ্যে চলে যান।

## মৃত্যু
ড্যানি আয়োলো ২০১৯ সালের ১২ নভেম্বর ৮৬ বছর বয়সে মৃত্যুবরণ করেন।

## তথ্যসূত্র

## বহিঃসংযোগ
* 
* 
* প্রাতিষ্ঠানিক ওয়েবসাইট 

বিষয়শ্রেণী:১৯৩৩-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:ইতালীয় বংশোদ্ভূত মার্কিন ব্যক্তি
বিষয়শ্রেণী:ম্যানহাটনের ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:নিউ জার্সির অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:জেমস মনরো হাই স্কুল (নিউ ইয়র্ক সিটির) প্রাক্তন শিক্ষার্থী
ডেভিড ডুকভ্‌নি

**ডেভিড উইলিয়াম ডুকভ্‌নি** (; জন্ম: ৭ আগস্ট ১৯৬০) একজন মার্কিন অভিনেতা। তিনি *[[দি এক্স-ফাইল্‌স]]*-এ এফবিআই স্পেশাল এজেন্ট ফক্স মাল্ডার চরিত্রে, এবং *ক্যালিফোর্নিকেশন*-এ হ্যাংক মুডি চরিত্র অভিনয় করে দুইবার গোল্ডেন গ্লোব পুরস্কার জয় করেন।

## প্রাথমিক জীবন
ডুকভ্‌নির জন্ম মার্কিন যুক্তরাষ্ট্রের নিউ ইয়র্ক অঙ্গরাজ্যের নিউ ইয়র্ক শহরে। তার মা মার্গারেট ছিলেন একজন স্কুল প্রশাসক ও শিক্ষক, এবং বাবা অ্যামরাম ডুকভ্‌নি (১৯৯৭-২০০৩) মার্কিন ইহুদী কমিটির হয়ে প্রচারকের কাজ করতেন। ডেভিড ডুকভ্‌নির দাদা-দাদী ছিলেন যথাক্রমে বেলারুশের মিনস্ক, এবং পোল্যান্ডের ওয়ারশ থেকে আসা ইহুদি। ডুকভ্‌নির মা স্কটল্যান্ড থেকে আমেরিকায় অভিবাসী হন।

## পড়াশোনা
ডুকভ্‌নি তার স্নাতোকোত্তর ডিগ্রি লাভ করেন ইংরেজি সাহিত্যে, আমেরিকার ইয়েল ইউনিভার্সিটি থেকে, এবং এর পর পরই তিনি তার পোস্ট ডক্টোরাল থিসিস পিএইচডি শুরু করেন, যা এখনো সম্পূর্ণ হয় নি। তার গবেষণার বিষয় হচ্ছে *Magic and Technology in Contemporary Poetry and Prose* বা *তুলনামূলক কাব্য ও গদ্য সাহিত্যে যাদু ও প্রযুক্তি*।

## তথ্যসূত্র

## বহিঃসংযোগ

* 
* 
* Duchovny's blog for Trust The Man https://web.archive.org/web/20070609164101/http://www2.foxsearchlight.com/trusttheman/blog/
* Extended Interview with David Duchovny: on *The X-Files* and Writing/Directing the Episodes "The Unnatural" and "Hollywood A.D.", *Cinefantastique*, April 2002.
* *[[Washington Post]]* Interview with David Duchovny, April 2007 David Duchovny and the Drama of Television
* The Truth About David Duchovny: An Interview by Gillian Anderson, USAWeekend.com, May 26, 2000

বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:অল্টারনেটিভ রক সঙ্গীতশিল্পী
বিষয়শ্রেণী:আপার ইস্ট সাইডের ব্যক্তি
বিষয়শ্রেণী:ইউক্রেনীয় ইহুদি বংশোদ্ভূত মার্কিন ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:মার্কিন টেলিভিশন পরিচালক
বিষয়শ্রেণী:গোল্ডেন গ্লোব পুরস্কার (সেরা অভিনেতা - নাট্য টিভি ধারাবাহিক) বিজয়ী
বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক টিভি ধারাবাহিক) বিজয়ী
বিষয়শ্রেণী:নিউ ইয়র্ক শহরের চলচ্চিত্র পরিচালক
বিষয়শ্রেণী:নিউ ইয়র্ক শহরের অভিনেতা
বিষয়শ্রেণী:ফায়ার আইল্যান্ডের ব্যক্তি
বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইহুদি সঙ্গীতশিল্পী
বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক টিভি ধারাবাহিক)
বিষয়শ্রেণী:ম্যানহাটনের লেখক
দ্য ওয়াশিংটন পোস্ট

***দ্য ওয়াশিংটন পোস্ট*** () মার্কিন যুক্তরাষ্ট্রের ওয়াশিংটন ডি.সি. শহরের সবচেয়ে পুরনো ও সর্বাধিক সার্কুলেশনবিশিষ্ট ইংরেজি দৈনিক পত্রিকা। ১৮৭৭ সাথে এটি প্রতিষ্ঠিত হয়। যুক্তরাষ্ট্রের রাজধানীতে অবস্থিত হওয়ায় মার্কিন রাজনীতি ও বৈদেশিক সম্পর্কের ব্যাপারে এই পত্রিকাটির যথেষ্ট প্রভাব বিদ্যমান। জাতীয় পর্যায়ে প্রকাশিত পত্রিকা না হলেও *ওয়াশিংটন পোস্ট*-কে একটি "প্রামাণিক সংবাদপত্র" (Newspaper of record  হিসেবে গণ্য করা হয়। ওয়াশিংটন ডি.সি. অঞ্চল, এবং ম্যারিল্যান্ড ও ভার্জিনিয়া অঙ্গরাজ্যে পত্রিকাটির সংস্করণ বের হয়।

পত্রিকাটির ফরম্যাট ব্রডশিট। এতে রঙিন ও সাদা-কালো উভয় ধরনের ছবিই প্রকাশিত হয়। পত্রিকাটির বিভিন্ন অংশগুলোর মধ্যে আছে প্রধান অংশ যা প্রথম পাতা নিয়ে গঠিত। এরপর আছে আন্তর্জাতিক, ব্যবসা-বাণিজ্য, রাজনীতি, এবং সম্পাদকীয় ও মতামত। এছাড়াও থাকে আঞ্চলিক সংবা, খেলাধুলা, ফ্যাশন, এবং সাংষ্কৃতিক খবরাদি। রবিবারের সংস্করণে আরো বর্ধিতভাবে বিভিন্ন অংশ সন্নিবেশিত হয়। যেমন: ট্রাভেল কমিক্‌স, টিভি সাপ্তাহিক, এবং *ওয়াশিংটন পোস্ট ম্যাগাজিন*। ওয়াশিংটন পোস্ট হচ্ছে দ্য ওয়াশিংটন পোস্ট কোম্পানির একটি অংশ, যার অধীনস্থ অন্যান্য কোম্পানিগুলোর মধ্যে আছে ওয়াশিংটন পোস্ট মিডিয়া, ওয়াশিংটন পোস্ট ডিজিটাল, এবং ওয়াশিংটন পোস্ট ডট কম।

১৯৯১ সালে লিওনার্ড ডাওনি জুনিয়রকে নির্বাহী সম্পাদক হিসেবে স্থলাভিষিক্ত করার পর থেকে পত্রিকাটি ২৫ বার পুলিৎজার পুরস্কার জয় করেছে। ২০০৮ সালে এটি ৮টি একক পুলিৎজার পুরস্কার লাভ করে, যা কোন পত্রিকার এক বছরে দ্বিতীয় সর্বোচ্চ সংখ্যক পুলিৎজার জয়ের উদাহরণ।

## তথ্যসূত্র

## বহিঃসংযোগ
* Official website
* Corporate website
* Timeline of the history of ''The Washington Post''
* Scott Sherman, *Columbia Journalism Review*, May 2002, "Donald Graham's Washington Post"
* Video Interview with then-Baghdad Bureau Chief Rajiv Chandrasekaran
* Jaffe, Harry. "Post Watch: Family Dynasty Continues with Katharine II", *Washingtonian*, February 26 2008.

বিষয়শ্রেণী:ওয়াশিংটন ডিসির সংবাদপত্র
বিষয়শ্রেণী:পিবডি পুরস্কার বিজয়ী
বিষয়শ্রেণী:দ্য ওয়াশিংটন পোস্ট
বিষয়শ্রেণী:১৮৭৭-এ ওয়াশিংটন ডিসিতে প্রতিষ্ঠিত
বিষয়শ্রেণী:২০১৩-এর অধিগ্রহণ ও একত্রীকরণ
বিষয়শ্রেণী:মার্কিন যুক্তরাষ্ট্রের দৈনিক সংবাদপত্র
বিষয়শ্রেণী:মার্কিন যুক্তরাষ্ট্রের জাতীয় সংবাদপত্র
বিষয়শ্রেণী:পিবডি পুরস্কার বিজয়ী ওয়েবসাইট
বিষয়শ্রেণী:পডকাস্টিং কোম্পানি
বিষয়শ্রেণী:১৮৭৭-এ প্রতিষ্ঠিত সংবাদপত্র
বিষয়শ্রেণী:পুলিৎজার পুরস্কার বিজয়ী সংবাদপত্র
বিষয়শ্রেণী:জনসেবায় পুলিৎজার পুরস্কার বিজয়ী
বিষয়শ্রেণী:জাতীয় প্রতিবেদনে পুলিৎজার পুরস্কার বিজয়ী
ফিনিক্স, অ্যারিজোনা

**ফিনিক্স** () হচ্ছে যুক্তরাষ্ট্রের অ্যারিজোনা অঙ্গরাজ্যের রাজধানী, ও সবচেয়ে বড় শহর। সেই সাথে এটি জনসংখ্যার দিক দিয়ে যুক্তরাষ্ট্রের পঞ্চম বৃহত্তম শহর। এখানে বাস করেন প্রায় ১৫,৬৭,৯২৪ জন মানুষ, যা ফিনিক্স মেট্রোপলিটান এলাকা, *দ্য ভ্যালি অফ দ্য সান* (বাংলা *সূর্য উপত্যকা*) নামে পরিচিত। মেট্রোপলিটান শহর বা মহানগরীর ভিত্তিতে এটি যুক্তরাষ্ট্রের ১২তম বৃহৎ নগরাঞ্চল। এছাড়ও ভূমির দিক থেকে এটি যুক্তরাষ্ট্রের অন্যতম বৃহৎ একটি অঞ্চল।

ফিনিক্স শহরের গোড়াপত্তন ঘটে ১৮৬৮ সালে, অ্যারিজোনার সল্ট রিভার নদীর অববাহিকায়। ১৮৮১ সালে এটি শহরের মর্যাদা লাভ করে। এটি পরবর্তীকালে উত্তর আমেরিকার সাথে একটি প্রধান যোগসূত্র হিসেবে আত্মপ্রকাশ করে। এছাড়াও যুক্তরাষ্ট্রের দক্ষিণ পশ্চিমাঞ্চলীয় অঞ্চলগুলোর আর্থনৈতিক, সাংস্কৃতিক কেন্দ্র হিসেবেও এই শহরটি গুরুত্বপূর্ণ। এখান থেকে অনেক প্রভাবশালী মার্কিন রাজনীতিক দেশের রাজনীতি ও নীতিনির্ধারণী পর্যায়ে অবদান রেখেছেন। এর মধ্যে আছে, ব্যারি গোল্ডওয়াটার, উইলিয়াম রেনকুইস্ট, জন ম্যাককেইন, জ্যানেট নেপোলিটানো, ও কার্ল হেইডেন। এই শহরের বসবাসকারীদের ফিনিশিয়ান্‌স (Phoenicians) নামে অভিহিত করা হয়।

## তথ্যসূত্র

## বহিঃসংযোগ
* রাজ্য সরকারের দাপ্তরিক ওয়েবসাইট 
* গ্রেটার ফিনিক্স চেম্বার অব কমার্স  (বৃহত্তর ফিনিক্স ব্যবসায় সমিতি)
* গ্রেটার ফিনিক্স কনভেনশন এন্ড ভিজিটরস ব্যুরো (বৃহত্তর ফিনিক্স সম্মেলন ও দর্শনার্থী দপ্তর)
* ফিনিক্স গণগ্রন্থাগার
* দ্য অ্যারিজোনা রিপাবলিক — ফিনিক্স অঞ্চলের দৈনিক পত্রিকা

বিষয়শ্রেণী:মার্কিন যুক্তরাষ্ট্রের শহর
বিষয়শ্রেণী:অ্যারিজোনা
সিসিলি

থাম্ব|236x236পিক্সেল|উপরে থেকে ঘড়ির কাঁটার দিকে: এগ্রিজেন্টোতে কনকর্ডিয়া এবং হেরা লাসিনিয়ার মন্দির, সেগেস্টার মন্দির এবং সেলিনুতে মন্দির, সিসিলি
**সিসিলি** ( ;  , ) হল ভূমধ্যসাগরের সর্ববৃহৎ দ্বীপ। এটি পার্শ্ববর্তী ছোট ছোট দ্বীপসমূহ নিয়ে ইতালির একটি সাংবিধানিক স্বায়ত্তশাসিত অঞ্চল, যা সিসিলিয়ান অঞ্চল নামে পরিচিত।

সিসিলি ইতালীয় উপদ্বীপের দক্ষিণে, ভূমধ্যসাগরের মাঝ বরাবর অবস্থিত,  যা মূল ভূখণ্ড থেকে মেসিনার সংকীর্ণ স্ট্রেইট দ্বারা পৃথক হয়েছে। এর অধিকাংশ ভূমি মাউন্ট এটনের, যা ইউরোপের সবচেয়ে উচুঁ ও সক্রিয় আগ্নেয়গিরি  এবং পৃথিবীর সর্বাধিক সক্রিয় আগ্নেয়গিরির একটি, বর্তমানে যার উচ্চতা হল ১০,২৯২ ফুট (৩,৩২৯ মিটার)। এ দ্বীপটিতে ভূমধ্যসাগরীয় আবহাওয়া ও জলবায়ু বিরাজমান।

সিসিলির রয়েছে উন্নত ও সমৃদ্ধ সাংস্কৃতিক ঐতিহ্য বিশেষকরে স্থাপত্য, সঙ্গীত, সাহিত্য, রন্ধন বিষয়ে।

## রাজনীতি
### প্রশাসনিক বিভাগ
সিসিলি প্রশাসনিকভাবে নয়টি প্রদেশে বিভক্ত, যেগুলোর নাম তাদের রাজধানীর নামে নামকরণ করা হয়েছে অর্থাৎ প্রদেশ ও প্রদেশের রাজধানীর নাম একই। পাশ্ববর্তী ছোট ছোট দ্বীপসমুহ এসব সিসিলীয় প্রদেশের অংশ;

## তথ্যসূত্র

## বহিঃসংযোগ
* (en)  Piccolo, Salvatore (2018). ''Bronze Age Sicily''. Ancient History Encyclopedia.

সিসিলি
বিষয়শ্রেণী:ইতালির প্রদেশ
বিষয়শ্রেণী:ইতালির স্বায়ত্বশাসিত অঞ্চল
বিষয়শ্রেণী:ইউরোপের প্রাক্তন রাষ্ট্র
বিষয়শ্রেণী:ইতালির দ্বীপ
বিষয়শ্রেণী:ভূমধ্যসাগরীয় অঞ্চল
বিষয়শ্রেণী:ভূমধ্যসাগরীয় দ্বীপ
বিষয়শ্রেণী:ইতালির প্রশাসনিক অঞ্চল
গুরুদেব

**গুরুদেব** কথাটি নিম্নোক্ত বিষয় বা ব্যক্তিনামের ক্ষেত্রে প্রযোজ্য হতে পারে:
* গুরু বা গুরুদেব
* ''গুরুদেব'' (চলচ্চিত্র), শ্রীদেবী, অনিল কাপুর, ঋষি কাপুর অভিনীত ভারতীয় চলচ্চিত্র
* গুরুদেব সিদ্ধ পীঠ, একটি ভারতীয় *আশ্রম*
* গুরুদেব রবীন্দ্রনাথ ঠাকুর (১৮৬১–১৯৪১), বাঙালি কবি
* গুরুদেব শ্রীরাম শর্মা আচার্য (১৯১১–১৯৯০), *বিশ্ব গায়ত্রী পরিবার*-এর প্রতিষ্ঠাতা 
* গুরুদেব সৎগুরু শিবায় সুব্রহ্মণ্যস্বামী (১৯২৭–২০০১), *কাউয়াই আধীনাম* ও *হিন্দুইজম টুডে ম্যাগাজিন* পত্রিকাদ্বয়ের প্রতিষ্ঠাতা
* গুরুদেব নারায়ণ গুরু (১৮৫৫–১৯২৮), ভারতীয় দার্শনিক, সন্ত ও সমাজ সংস্কারক
* গুরুদেব ব্রহ্মানন্দ সরস্বতী (১৮৭১–১৯৫৩), মহর্ষি মহেশ যোগীর গুরু
* গুরুদেব ভক্তিবেদান্ত নারায়ণ মহারাজ
শওকত আজিজ

**শওকত আজিজ** (উর্দু ভাষায়: شوکت عزیز), (জন্ম: ৬ মার্চ, ১৯৪৯) একজন পাকিস্তানি অর্থনীতিবিদ, পুঁজিপতি, রাজনীতিবিদ। তিনি ২০০৪ থেকে ২০০৭ সাল পর্যন্ত পাকিস্তানের প্রধানমন্ত্রী হিসেবে দায়িত্ব পালন করেছেন। ৬ নভেম্বর ১৯৯৯ সালে তিনি পাকিস্তান মুসলিম লিগ কর্তৃক অর্থমন্ত্রী নিসেবে নিয়োগ পান এবং ১৫ নভেম্বর ২০০৭ পর্যন্ত দায়িত্বে থাকেন। পরবর্তীকালে তৎকালীন প্রধানমন্ত্রী জাফরুল্লাহ খান জামালি পদত্যাগে বাধ্য হলে তিনি ৬ জুন, ২০০৪-এ পাকিস্তানের প্রধানমন্ত্রীর পদ গ্রহণ করেন। তিনি পাকিস্তানের সর্বপ্রথম প্রধানমন্ত্রী যিনি তার এক মেয়াদকাল সম্পূর্ণ করতে পেরেছেন।

## শিক্ষাজীবন
আজিজ পড়াশোনা করেছেন করাচির সেইন্ট প্যাট্রিক হাই স্কুলে। এছাড়া তিনি তার উচ্চমাধ্যমিক সম্পূর্ণ করেন স্কুলের সাথের কলেজ সেইন্ট প্যাট্রিক কলেজ থেকে। ১৯৬৭ সালে তিনি রাওয়ালপিন্ডির গর্ডন কলেজ থেকে বিজ্ঞানে স্নাতক ডিগ্রি লাভ করেন। ১৯৬৯ সালে তিনি করাচির ইন্সটিটিউট অফ বিজনেস অ্যাডমিনিস্ট্রেশন (আইবিএ) থেকে ব্যবসায় প্রসাশন বিষয়ে স্নাতোকত্তর ডিগ্রি লাভ করেন। এই শিক্ষাপ্রতিষ্ঠানটি পাকিস্তানের অন্যতম খ্যাতনামা একটি শিক্ষাপ্রতিষ্ঠান হিসেবে বিবেচিত। আইবিএ-তে পড়াশোনাকালীন ইন্টার্নশিপ হিসেবে তিনি সিটিব্যাংকে যোগদান করেন, এবং এখান থেকেই তার ব্যাংকিং পেশাজীবন শুরু হয়।
## তথ্যসূত্র

## বহিঃসংযোগ
* Profile by BBC dated July 30, 2004
* The Turnaround Wizard  - *Asia Inc.* cover story, March 4, 2004
* Asiasource interview  of Shaukat Aziz dated April 20, 2004
* Shaukat Aziz's Economic Legacy
* A conversation with Pakistan Prime Minister Shaukat Aziz *South China Morning Post* dated 28 March 2007
* NNDB Profile of Shaukat Aziz
* BOI Pakistan Economic indicators

বিষয়শ্রেণী:১৯৪৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি রাজনীতিবিদ
বিষয়শ্রেণী:করাচির রাজনীতিবিদ
বিষয়শ্রেণী:সেন্ট প্যাট্রিক উচ্চ বিদ্যালয়, করাচীর প্রাক্তন শিক্ষার্থী
বিষয়শ্রেণী:পাকিস্তানের অর্থমন্ত্রী
বিষয়শ্রেণী:যুক্তরাজ্যের নাগরিকীকৃত নাগরিক
বিষয়শ্রেণী:পাকিস্তান জাতীয় পরিষদ সদস্য ২০০২-২০০৭
বিষয়শ্রেণী:পাকিস্তানের প্রধানমন্ত্রী
বিষয়শ্রেণী:মুহাজির ব্যক্তি
বিষয়শ্রেণী:প্যারাডাইস পেপার্সে নাম থাকা ব্যক্তি
বিষয়শ্রেণী:পাকিস্তান মুসলিম লীগ (কিউ) এমএনএ
বিষয়শ্রেণী:যুক্তরাজ্যে পাকিস্তানি অভিবাসী
হ্যালো!

***হ্যালো!*** () একটি সাপ্তাহিক ব্রিটিশ ম্যাগাজিন, যা মূলত সেলিব্রেটিদের খবর ও ব্যক্তিগত জীবন সম্পর্কে তথ্যাদি প্রকাশ। যুক্তরাজ্য, আয়ারল্যান্ড, ভারত, সংযুক্ত আরব আমিরাত, স্পেন, মেক্সিকো, তুরস্ক, রাশিয়া, গ্রিস, কানাডাতে ম্যাগাজিনটির সংস্করণ প্রকাশিত হয়। এছাড়া ২০০৭ সাল থেকে সার্বিয়াতেও এটি প্রকাশ পাচ্ছে।

## ইতিহাস
ম্যাগাজিনটির মালিকানা স্বত্ব স্পেনীয় প্রকাশক এডোয়ার্ডো সানচেজ জুনকো। ১৯৮৮ সালে *হোলা* (*¡Hola!*) নামে একটি স্পেনীয় ম্যাগাজিন রূপে এর যাত্রা শুরু হয়। ১৯৯৮ থেকে ২০০৪ সাল পর্যন্ত *ওলা !* (*Ohla !*) নামে এর একটা ফরাসী সংষ্করণও প্রকাশিত হতো।

## বহিঃসংযোগ
* ''Hello!'' magazine website
* ''Hello! Serbia'' official website
* Everything2 article on ''Hello!''
* ''Hello Greece'' official website

বিষয়শ্রেণী:যুক্তরাজ্যের ম্যাগাজিন
বিষয়শ্রেণী:১৯৮৮-এ যুক্তরাজ্যে প্রতিষ্ঠিত
২০০৫-এর কাশ্মীর ভূমিকম্প

**কাশ্মির ভূমিকম্প ২০০৫** হচ্ছে পাকিস্তান নিয়ন্ত্রিত কাশ্মিরে এবং পাকিস্তানের উত্তর পশ্চিম সীমান্ত প্রদেশের মুজাফফরাবাদ শহরে সংঘটিত একটি ভূমিকম্প। ২০০৫ সালের ৮ অক্টোবর পাকিস্তানের স্থানীয় সময় ৮টা ৫২ মিনিট ও ৩৭ সেকেন্ডে (গ্রিনিচ মান সময়: ০৩:৫২:৩৭) ভূমিকম্পটি সংঘটিত হয়। রিখটার স্কেলে ভূমিকম্পটির মাত্রা ছিলো ৭.৬, যা ১৯০৬ সালে সান ফ্রান্সিসকো, ও ২০০১ সালে গুজরাটে সংঘটিত প্রলয়ংকারী ভূমিকম্পের সমান। এ বছরের ৮ নভেম্বর পর্যন্ত সরকারি হিসাব অনুসারে এ ভূমিকম্পে মৃতের সংখ্যা প্রায় ৭৯,০০০, ভারত নিয়ন্ত্রিত কাশ্মিরে মৃতের সংখ্যা আরো প্রায় ১,৪০০, এবং আফগানিস্তানে ৪ জন। এছাড়া হতাহতের ঘটনা ছাড়াও এই ভূমিকম্পের ফলে বিশাল পরিমাণ অবকাঠামো ধ্বংসপ্রাপ্ত হয়। 1935 সালের কোয়েটা ভূমিকম্পকে অতিক্রম করে এটি দক্ষিণ এশিয়ায় আঘাত হানার সবচেয়ে মারাত্মক ভূমিকম্প বলে বিবেচিত হয়। 

## তথ্যসূত্র

* "A crisis of neglect". (6 November 2005). *[[New Straits Times|New Sunday Times]]*, p.&nbsp;18.
* "Pneumonia hits Pakistan quake zone". (8 November 2005). *New Straits Times*, p.&nbsp;6.
* "Quake death toll now 87,350". (29 November 2005). *New Straits Times*, p.&nbsp;6.

## বহিঃসংযোগ

বিষয়শ্রেণী:২০০৫-এ ভূমিকম্প
*
বিষয়শ্রেণী:২০১৫-এ পাকিস্তান
বিষয়শ্রেণী:২০১৫-এ আফগানিস্তান
কাশ্মীর
কাশ্মীর
লি স্ট্র্যাসবার্গ

**লি স্ট্র্যাসবার্গ** () (জন্ম: ১৭ নভেম্বর, ১৯০১ – ১৭ ফেব্রুয়ারি, ১৯৮২) একজন মার্কিন চলচ্চিত্র অভিনেতা, পরিচালক, এবং অভিনয় শিক্ষক। ১৯৫১ সালে তিনি নিউ ইয়র্কে অলাভজনক অ্যাক্টরস স্টুডিও-এর পরিচালক হন, যা যুক্তরাষ্ট্রের অন্যতম একটি অভিনয় স্কুল। ১৯৬৯ সালে নিউ ইয়র্কে স্ট্র্যাসবার্গ নিজেই অভিনয় শেখার স্কুল লি স্ট্র্যাসবার্গ থিয়েটার ইন্সটিটিউট গড়ে তোলেন, যেখানে তিনি তার শুরু করা অভিনয় কৌশলগুলো শিক্ষা দিতেন।

তার প্রাক্তন ছাত্র এলিয়া কাজানের পরিচালিত চলচ্চিত্র *ইস্ট অফ এডেন*(১৯৫৫)-এর জন্য তিনি জেমস ডিনের সাথে যৌথভাবে একাডেমি পুরস্কারের জন্য মনোনয়ন লাভ করেছিলেন। বর্তমান বছরগুলোতে সিডনি লুমেটের মতো পরিচালকরা স্ট্র্যাসবার্গের তত্ত্বীয় অভিনয়কে অনুসরণ করেন।

## তথ্যসূত্র

## বহিঃসংযোগ
* Official website 
* Strasberg video lectures
* The Lee Strasberg Theatre & Film Institute
* 
* 
* John Strasberg Studios
* Photo & Gravesite
* Audio Interview with Lee Strasberg on WGBH

বিষয়শ্রেণী:১৯০১-এ জন্ম
বিষয়শ্রেণী:১৯৮২-এ মৃত্যু
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি
বিষয়শ্রেণী:মার্কিন মঞ্চ অভিনেতা
বিষয়শ্রেণী:মার্কিন ইহুদি অভিনেতা
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
বিষয়শ্রেণী:২০শ শতাব্দীর মার্কিন ইহুদি
আল মুজাহিদী

**আল মুজাহিদী** (জন্মঃ ১ জানুয়ারি ১৯৪৩) বাংলাদেশের একজন কবি ও সাহিত্যিক। তিনি ষাট দশকের কবি হিসাবে চিহ্নিত। তিন দশকেরও অধিক সময় ধরে তিনি দৈনিক ইত্তেফাক পত্রিকার সাহিত্য সম্পাদক হিসাবে দায়িত্ব পালন করে চলেছেন। তিনি ১৯৭১ খ্রিষ্টাব্দে বাংলাদেশের মুক্তিযুদ্ধে সক্রিয়ভাবে অংশগ্রহণ করেন। কবিতা ছাড়াও তিনি গল্প, উপন্যাস, সমালোচনা ইত্যাদি সাহিত্যের বিভিন্ন শাখায় অবদান রেখেছেন। শিশু সাহিত্যেও তার অবদান উল্লেখযোগ্য।

## জন্ম, শিক্ষা, জীবিকা
জন্মস্থান ও জন্মতারিখ : টাঙ্গাইল, ১ জানুয়ারি ১৯৪৩। পিতা : আবদুল হালিম জামালী ও মাতা : সাখিনা খান। স্ত্রী : পলিন পারভীন। ১৯৫৮ খ্রিষ্টাব্দে তিনি ভিক্টোরিয়া হাই স্কুল থেকে প্রবেশিকা পরীক্ষায় উত্তীর্ণ হন। ১৯৬০ খ্রিষ্টাব্দে টাঙ্গাইলের করটীয়া সাদত কলেজ থেকে উচ্চ মাধ্যমিক পাস করেন্। স্নাতক (কলা) : জগন্নাথ কলেজ, ঢাকা (১৯৬৪); স্নাতকোত্তর (সমাজবিজ্ঞান) : ঢাকা বিশ্ববিদ্যালয় (১৯৬৬); স্নাতকোত্তর (বাংলা ভাষা ও সাহিত্য); ঢাকা বিশ্ববিদ্যালয় (১৯৬৭)। জীবনের শুরু থেকেই তিনি সাংবাদিকতায় নিযুক্ত।  ২০১২ খ্রিষ্টাব্দে তিনি যায়যায় দিন পত্রিকায় সাহিত্য সম্পাদক হিসেবে যোগ দেন৤ 
 

## প্রকাশিত গ্রন্থাবলী

### কবিতা

* হেমলকের পেয়ালা;
* ধ্রুপদ ও টেরাকোটা;
* যুদ্ধ নাস্তি;
* মৃত্তিকা অতি-মৃত্তিকা;
* প্রিজন ভ্যান;
* দিদেলাস ও ল্যাবিরিস্থ;
* ঈডের হ্যামলেট;
* প্রাচ্য পৃথিবী;
* পৃথিবীর ধুলো,
* সৌর জোনাকি;
* ভিতা নুওভা,
* অ্যাকাডেমাসের বাগান;
* আল মুজাহিদীর শ্রেষ্ঠ কবিতা;
* সআল মুজাহিদীর প্রেমের কবিতা;
* সন্ধ্যার বৃষ্টি;
* কালেরবন্দীতে;
* পাখির পৃথিবী;
* আলবাট্রাস,
* ভঙুর গোলাপ;
* কাঁদো হিরোশিমা কাঁদো নাগাসাকি;
* পালকি চলে দুলকি তালে।
### উপন্যাস
* প্রথম প্রেম;
* চাঁদ ও চিরক’ট;
* মিলু এট ও স্যোন্যাটা;
* লাল বাতির হরিণ;
* রূপোলি রোদ্দুর;
* আলোর পাখিটা;
* ছুটির ছুটি;
* খোকার আকাশ;
* খোকার যুদ্ধ।

### ছোটগল্প
* প্রপঞ্চের পাখি;
* বাতাবরণ;
* ভরা কটাল মরা কটালের চাঁদ।

### গবেষণা গ্রন্থ
* কালান্তরের যাত্রী।

### শিশু সাহিত্য
* হালুম হুলুম;
* তালপাতার সেপাই;
* শেকল কাটে খাঁচার পাখি;
* সোনার মাটি রূপোর মাটি;
* ইস্টিশানে হুইসেল।

### প্রবন্ধ
* সমাজ ও সমাজতত্ত্ব।

### অনুবাদ
* কাইফি আজমির কবিতা;
* পৃথিবীর কবিতা;
* আহমদ ফরাজের কবিতা;
* ঊর্দূ কবিতা;
* হিন্দি কবিতা;
* হাইনরীশ হাইনে-র কবিতা।

## পুরস্কার
* জীবনানন্দ দাশ একাডেমী পুরস্কার;
* কবি জসীমউদ্দীন একাডেমী পুরস্কার;
* মাইকেল মধুসূদন একাডেমী পুরস্কার;
* শেরে বাংলা সংসদ পুরস্কার;
* জয়বাংলা সাহিত্য পুরস্কার;
* একুশে পদক (২০০৩)।
* বাসাসপ কাব্যরত্ন পদক (২০১৮)

## তথ্যসূত্র

## বহিঃসংযোগ

* আল মুজাহিদী 

বিষয়শ্রেণী:বাংলাদেশী কবি
বিষয়শ্রেণী:বাঙালি কবি
বিষয়শ্রেণী:বাঙালি শিশুসাহিত্যিক
বিষয়শ্রেণী:বাংলাদেশী শিশুসাহিত্যিক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৪৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের মুক্তিযোদ্ধা
বিষয়শ্রেণী:একুশে পদক বিজয়ী
বিষয়শ্রেণী:২০শ শতাব্দীর বাংলাদেশী কবি
বিষয়শ্রেণী:২০শ শতাব্দীর পুরুষ লেখক
বিষয়শ্রেণী:বাঙালি লেখক
বিষয়শ্রেণী:১৯৪২-এ জন্ম
বিষয়শ্রেণী:বাংলাদেশী পুরুষ কবি
বিষয়শ্রেণী:২০শ শতাব্দীর বাংলাদেশী পুরুষ লেখক
খনা

**খনা** বা **ক্ষণা** ছিলেন জ্যোতির্বিদ্যায় পারদর্শী এক বিদুষী বাঙালি নারী; যিনি বচন রচনার জন্যেই বেশি সমাদৃত।  মূলতঃ খনার ভবিষ্যতবাণীগুলোই বঙ্গে 'খনার বচন' নামে বহুল পরিচিত।

## জন্ম

মনে করা হয় বঙ্গে পাল সাম্রাজ্যের শাসনামলে অর্থাৎ ৮০০ থেকে ১২০০ খ্রিষ্টাব্দের মধ্যে তার আবির্ভাব হয়েছিল। কিংবদন্তি অনুসারে তিনি বাস করতেন অধুনা পশ্চিমবঙ্গের উত্তর চব্বিশ পরগণা জেলার বারাসাত মহকুমার বেড়াচাঁপার দেউলিয়া গ্রামে (বর্তমান চন্দ্রকেতুগড় প্রত্নস্থল, যেটি *খনামিহিরের ঢিবি* নামে পরিচিত)। তার পিতার নাম ছিল অনাচার্য। অন্য একটি কিংবদন্তি অনুসারে, তিনি ছিলেন সিংহলরাজের কন্যা।

## বিবাহ
রাজা বিক্রমাদিত্যের রাজ সভার প্রখ্যাত জ্যোতির্বিদ বরাহের ছেলে মিহিরকে খনার স্বামীরূপে পাওয়া যায়। কথিত আছে বরাহ তার পুত্রের জন্ম কোষ্ঠি গণনা করে পুত্রের আয়ু এক বছর দেখতে পেয়ে শিশু পুত্র মিহিরকে একটি পাত্রে করে সমুদ্রে ভাসিয়ে দেন। পাত্রটি ভাসতে ভাসতে সিংহল দ্বীপে পৌছলে সিংহলরাজ শিশুটিকে লালন পালন করেন এবং পরে কন্যা খনার সাথে বিয়ে দেন।

## কর্ম
খনা এবং মিহির দুজনেই জ্যোতিষশাস্ত্রে দক্ষতা অর্জন করেন। মিহির একসময় বিক্রমাদিত্যের সভাসদ হন। একদিন পিতা বরাহ এবং পুত্র মিহির আকাশের তারা গণনায় সমস্যায় পড়লে, খনা এ সমস্যার সমাধান দিয়ে রাজা বিক্রমাদিত্যের দৃষ্টি আকর্ষণ করেন। গণনা করে খনার দেওয়া পূর্বাভাস রাজ্যের কৃষকরা উপকৃত হতো বলে রাজা বিক্রমাদিত্য খনাকে *দশম রত্ন* হিসেবে আখ্যা দেন।

## মৃত্যু
রাজসভায় প্রতিপত্তি হারানোর ভয়ে প্রতিহিংসায় বরাহের আদেশে মিহির লীলাবতীর জিহ্বা কেটে দেন। এর কিছুকাল পরে খনার মৃত্যু হয়। তবে আমৃত্যু লীলাবতী সত্যের প্রতীক হয়ে ছিলেন। তিনি এমন ভবিষ্যদ্বাণী করতেন, যা হুবহু ফলে যেত। বাঙালি লোকসংস্কৃতিতে এখনো অমৃতবাণীর মতো খনার বচনের প্রচলন রয়েছে।

## তথ্যসূত্র

## বহিঃসংযোগ

বিষয়শ্রেণী:বাঙালি কবি
বিষয়শ্রেণী:মধ্যযুগীয় ভারতীয় কবি
বিষয়শ্রেণী:ভারতীয় নারী কবি
বিষয়শ্রেণী:বাঙালি নারী কবি
বিষয়শ্রেণী:হিন্দু কবি
বিষয়শ্রেণী:প্রাচীন ভারতীয় দার্শনিক
বিষয়শ্রেণী:ভারতীয় নারী দার্শনিক
বিষয়শ্রেণী:হিন্দু দার্শনিক ও ধর্মতত্ত্ববিদ
বিষয়শ্রেণী:৮ম শতাব্দীর হিন্দু
বিষয়শ্রেণী:প্রাচীন এশীয় লেখিকা
বিষয়শ্রেণী:ধর্মীয় লেখিকা
বিষয়শ্রেণী:পশ্চিমবঙ্গের লেখিকা
বিষয়শ্রেণী:ভারতীয় জ্যোতিষী
বিষয়শ্রেণী:পশ্চিমবঙ্গের পণ্ডিত
বিষয়শ্রেণী:বাঙালি লেখক
বিষয়শ্রেণী:বারাসতের ব্যক্তি
ড্রিমওয়ার্কস পিকচার্স

**ড্রিমওয়ার্কস, এলএলসি** (), যা **ড্রিমওয়ার্কস পিকচার্স** (DreamWorks Pictures), **ড্রিমওয়ার্কস এসকেজি** (DreamWorks SKG), **ড্রিমওয়ার্কস স্টুডিওজ** (DreamWorks Studios) বা **ডিডব্লিউ স্টুডিওজ, এলএলসি** (DW Studios, LLC) নামেও পরিচিত। এটি একটি মার্কিন ফিল্ম স্টুডিও যারা চলচ্চিত্র তৈরি, প্রযোজনা, ও পরিবেশনা করে থাকে। সেই সাথে তাঁরা ভিডিও গেম, টেলিভিশন অনুষ্ঠানের ওপরেও কাজ করে থাকে। এটি প্রায় প্রযোজনা ও পরিবেশনা করেছে এমন ১০টিরও বেশি চলচ্চিত্র যুক্তরাষ্ট্রের বক্স অফিসে স্থান পেয়েছে এবং চলচ্চিত্রগুলো প্রত্যেকে ১০ কোটি ডলারেরও ওপর ব্যবসা করেছে। এখন পর্যন্ত এটির সবচেয়ে ব্যবসাসফল চলচ্চিত্রটি হচ্ছে *[[শ্রেক ২]]*।

ড্রিমওয়ার্কসের কার্যক্রম শুরু হয় ১৯৯৪ সালে মিডিয়া মুঘল স্টিভেন স্পিলবার্গ, গ্যারি ক্যাটজেনবার্গ, এবং ডেভিড গিফেনের হাত ধরে। ড্রিমওয়ার্কস লোগোর পেছনে **এসকেজি** (SKG) কথাটা লাগানোর স্বার্থকতা এখানেই, যা যথাক্রমে এর তিন প্রতিষ্ঠাতার নামের শেষাংশের আদ্যাক্ষর। কিন্তু ২০০৫ সালের ডিসেম্বরে এটির প্রতিষ্ঠাতারা স্টুডিওটি ভায়াকমের কাছে বিক্রি করতে সম্মত হয়। এই বিক্রয় প্রক্রিয়া শেষ হয় ফেব্রুয়ারি ২০০৬-এ। ২০০৮ সালে ড্রিমওয়ার্কস, প্যারামাউন্ট পিকচার্সের সাথে তাদের পার্টনারশিপ ছিন্ন করার ইচ্ছা প্রকাশ করে, এবং ভারতীয় চলচ্চিত্রে বিনিয়োগের জন্য ভারতের রিলায়ান্স এডিএ গ্রুপের সাথে ১৫০ কোটি মার্কিন ডলারের চুক্তি স্বাক্ষর করে।

ড্রিমওয়ার্কসের অ্যানিমেশন বিভাগ চালু হয় ২০০৪ সালে ড্রিমওয়ার্কস অ্যানিমেশন এসকেজি নামে। এটির মাধ্যমে তৈরিকৃত চলচ্চিত্রগুলো বিশ্বব্যাপী পরিবেশন করে প্যারামাউন্ট পিকচার্স, কিন্ত বিভাগটি প্যরামাউন্ট/ভায়াকম থেকে সম্পূর্ণ স্বাধীন।

## তথ্যসূত্র

## বহিঃসংযোগ
* DreamWorks Company Profile and Contacts
* Official site 
* DreamWorks fan site

বিষয়শ্রেণী:১৯৯৪-এ প্রতিষ্ঠিত
বিষয়শ্রেণী:মার্কিন চলচ্চিত্র কোম্পানি
বিষয়শ্রেণী:ক্যালিফোর্নিয়া ভিত্তিক বিনোদন কোম্পানি
বিষয়শ্রেণী:মার্কিন যুক্তরাষ্ট্রের চলচ্চিত্র পরিবেশক
বিষয়শ্রেণী:মার্কিন যুক্তরাষ্ট্রের চলচ্চিত্র প্রযোজনা কোম্পানি
বিষয়শ্রেণী:স্টিভেন স্পিলবার্গ
নিকোলাস কেজ

**নিকোলাস কেজ** () (জন্ম: ৭ জানুয়ারি, ১৯৬৪) হচ্ছে একজন মার্কিন অভিনেতা। তিনি অভিনয়কে তার পেশা হিসেবে নিতেই আগ্রহী ছিলেন, এবং অভিনয়ে তার টেলিভিশন অভিষেক হয় ১৯৮১ সালে। খারাপ বা বখাটে ছেলে ধরনের বিভিন্ন চরিত্রে অভিনয় করে কেজ অনেক পুরস্কার লাভ করেছেন। এরমধ্যে আছে ১৯৮৯ সালে *[[লিভিং লাস ভেগাস]]* চলচ্চিত্রে অভিনয়ের জন্য সেরা অভিনেতা বিভাগে ইন্ডিপেন্ডেন্ট স্পিরিট পুরস্কার ও একাডেমি পুরস্কার জয়। এছাড়াও সাম্প্রতিককালে *[[অ্যাডাপশন.]]* চলচ্চিত্রে অভিনয়ের জন্য তিনি সেরা অভিনেতা বিভাগে টরেন্টো ফিল্ম ক্রিটিক্‌স পুরস্কার লাভ করেছেন।

এখন পর্যন্ত কেজ ৬০টিরও বেশি চলচ্চিত্রে অভিনয় করেছেন। তার উল্লেখযোগ্য চলচ্চিত্রগুলোর মধ্যে আছে *[[ফেইস/অফ]]* (১৯৯৭), *[[ঘোস্ট রাইডার (চলচ্চিত্র)|ঘোস্ট রাইডার]]* (২০০৭), এবং *[[ন্যাশনাল ট্রেজার (ফ্রাঞ্চাইজ)|ন্যাশনাল ট্রেজার]]* (২০০৪)। ব্যক্তিগত জীবনে কেজ বিয়ে করেছেন তিনবার। যথাক্রমে প্যাট্রিসিয়া আরকেট, লিসা মারি প্রেসলি, এবং অ্যালিস কিমকে। প্রথম দুজনের সাথে বিচ্ছেদ হয়ে গেলেও বর্তমানে তিনি অ্যালিস কিম কেজের সাথে বিবাহিত।

তিনি পড়াশোনা করেছেন যুক্তরাষ্ট্রের লস অ্যাঞ্জেলসের বেভারলি হিল্‌স হাই স্কুলে।

## তথ্যসূত্র

## বহিঃসংযোগ

* 
* 
* World Trade Center Interview with Nicolas Cage  From IGN FilmForce
* Nicolas Cage Ghost Rider video interview with stv.tv/movies

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:কোপলা পরিবার
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী
বিষয়শ্রেণী:শ্রেষ্ঠ অভিনেতা বিভাগে ন্যাশনাল বোর্ড অব রিভিউ পুরস্কার বিজয়ী
বিষয়শ্রেণী:স্ক্রিন অ্যাক্টরস গিল্ড পুরস্কার (সেরা অভিনেতা - চলচ্চিত্র) বিজয়ী
বিষয়শ্রেণী:মার্কিন কণ্ঠাভিনেতা
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:ইতালীয় বংশোদ্ভূত মার্কিন ব্যক্তি
বিষয়শ্রেণী:পোলীয় বংশোদ্ভূত মার্কিন ব্যক্তি
বিষয়শ্রেণী:আর্কেট পরিবার
বিষয়শ্রেণী:মার্কিন খ্রিস্টান
নড়াচড়া ধারণ

**নড়াচড়া ধারণ** বা **গতি ধারণ** চলচ্চিত্র শিল্পে ব্যবহৃত চিত্রধারণের একটি কৌশল বিশেষ। একে ইংরেজি ভাষায় **মোশন ক্যাপচার** (), **মোশন ট্র্যাকিং** (motion tracking) বা সংক্ষেপে **মোক্যাপ** (mocap) নামে ডাকা হয়। এই পদ্ধতিতে চিত্রধারণের সময় নড়াচড়াগুলোকে ধারণ করা হয় এবং সাথে সাথে সেগুলিকে ডিজিটাল (সাংখ্যিক) মানে রূপান্তর করে কম্পিউটার যন্ত্রে ধারণ করে রাখা হয়। মার্কিন যুক্তরাষ্ট্রের ম্যাসাচুসেটস অঙ্গরাজ্যের লরেন্স শহরে এই পদ্ধতিটি আবিষ্কৃত হয়। বিভিন্ন ক্ষেত্রে এটির ব্যবহার বিদ্যমান। যেমন: সামরিক, বিনোদন শিল্প, খেলাধূরা, এবং চিকিৎসা যন্ত্রপাতিতে। চলচ্চিত্রে এটির ব্যবহার মূলত অ্যাকশন দৃশ্যে অভিনেতা অ্যাকশন ধারণের ক্ষেত্রে, এবং সেটিকে ত্রিমাত্রিক চলমান চিত্রনির্মাণ (থ্রিডি অ্যানিমেশন) সচলভাবে উপস্থাপনার ক্ষেত্রে। যখন এই প্রক্রিয়ায় মুখমণ্ডল, আঙ্গুল, এবং অভিব্যক্তিও যোগ করা হয়, তখন এটিকে **পরিবেশনা ধারণ** (পারফরমেন্স ক্যাপচার) নামেও অভিহিত করা হয়।

## তথ্যসূত্র

## বহিঃসংযোগ
* স্ট্যানফোর্ড 
* Motion Graphics Examples

বিষয়শ্রেণী:চলচ্চিত্রের কৌশল
বিষয়শ্রেণী:কম্পিউটার অ্যানিমেশন
বিষয়শ্রেণী:কম্পিউটিং ইনপুট ডিভাইস
মন্ট্রিয়ল

**মন্ট্রিয়ল** (, ) বা **মঁরেয়াল**  (, ) কেবেক প্রদেশের বৃহত্তম, কানাডার দ্বিতীয় বৃহত্তম এবং উত্তর আমেরিকার নবম বৃহত্তম শহর। এটির মূল নাম ছিল *ভিল দ্য মারি* বা *মেরির নগরী*। শহরটির বর্তমান নামটি এসেছে শহরের কেন্দ্রস্থলে অবস্থিত পর্বতচূড়ার ফরাসি নাম "মোঁ রেয়াল" (ফরাসি Mont Réal, "রাজকীয় পর্বত") এবং এই নামটি দেওয়া হয়েছে শহরের কাছে অবস্থিত ইল দ্য মোঁরেয়াল নামক দ্বীপ থেকে।

২০১১ সালে আদমশুমারী অনুযায়ী এই শহরে বসবাসরত মানুষের সংখ্যা ১,৬৪৯,৫১৯ জন। মন্ট্রিয়লের মহানগর এলাকার আয়তন ) এবং এর জনসংখ্যা ছিল ৩,৮২৪,২২১ জন এবং  বর্তমানে ২০১৪ সালের প্রাক্কলন অনুযায়ী কেন্দ্রীয় মহানগর এলাকায় ৪১ লক্ষ লোক বাস করে।  

শহরের দাপ্তরিক ভাষা ফরাসি এবং ২০০৬ সালের পরিসংখ্যান অনুসারে এখানকার বাসিন্দাদের ৫৬.৯% বাড়িতে ফরাসি ভাষায়, ১৮.৬% ইংরেজি ভাষায় এবং বাকিরা অন্যান্য ভাষায় কথা বলে। এছাড়া বৃহত্তর মন্ট্রিয়লে ৬৭.৯% লোক বাড়িতে ফরাসিতে এবং ১৬.৫% লোক ইংরেজিতে কথা বলে। মন্ট্রিয়ল কেবেক এবং কানাডার শহরগুলোর মধ্যে অন্যতম দ্বিভাষিক শহর যেখানে ৫৬% লোক ইংরেজি এবং ফরাসি উভয় ভাষাতেই কথা বলতে পারে। মন্ট্রিয়ল প্যারিসের পরে দ্বিতীয় বৃহত্তম শহর যেখানে ফরাসি প্রাথমিক ভাষা হিসেবে ব্যবহৃত হয়।

## তথ্যসূত্র

## আরো পড়ুন

* 
* 
* Natural Resources Canada (2005). Canadian Geographical Names: Island of Montreal. Retrieved August 29, 2005.
* Michael Sletcher, 'Montréal', in James Ciment, ed., *Colonial America: An Encyclopedia of Social, Political, Cultural, and Economic History*, (5 vols., N.Y., 2005).


## বহিঃসংযোগ
* Official portal of Montreal 
* Official Tourism Montreal Website 
* Life in Montreal (1840–1945), Images from the McCord Museum's collections
* The Atlas of Canada: Montreal, circa 1915
* Bibliothèque Nationale du Québec
* Architecture of Montréal 
* Montréal from ''The Canadian Encyclopedia'' 

বিষয়শ্রেণী:কানাডার শহর
বিষয়শ্রেণী:মন্ট্রিয়ল
বিষয়শ্রেণী:কেবেকের শহর ও নগর
জেনি শিমিজু

**জেনি শিমিজু** () (জন্ম: ১৬ জুন, ১৯৬৭) একজন জাপানী-আমেরিকান অভিনেত্রী ও মডেল।

## পেশাজীবন
২০০৫ সালে তিনি ব্রিটিশ স্কাই টিভি চ্যানেলের *পাওয়ার লেসবিয়ান ইউকে* চ্যানেলের জন্য অভিনেত্রী রেবেকা লুজকে বিয়ে করেন। অনুষ্ঠানটি লোগো টিভিতে *পাওয়ার লেসবিয়ান* নামে প্রচারিত হয় (লস অ্যাঞ্জেলসের সবচেয়ে প্রভাবশালী নারী সমকামিতামূলক অনুষ্ঠান)। এরপর তিনি অভিনেত্রী টাইরা ব্যাংকস-এর সাথে রিয়ালিটি অনুষ্ঠান *অ্যামেরিকা'স নেক্সট টপ মডেল*-এ উপস্থিত হয়েছেলিন। ২০০৫ সালে তিনি সমকামিতামূলক ম্যাগাজিন *দ্য পিংক পেপার* কর্তৃক সবচেয়ে আবেদনময়ী সমকামী সুন্দরী নির্বাচিত হন। শিমিজু ১৯৯৬ সালে *[[ফক্সফায়ার (১৯৯৬-এর চলচ্চিত্র)|ফক্সফায়ার]]* চলচ্চিত্রে অভিনয় করেন। সেখানে তার সহঅভিনেত্রী ছিলেন অ্যাঞ্জেলিনা জোলি। বর্তমানে তিনি আমেরিকার ব্রাভো টিভি চ্যানেলে *মেইক মি আ সুপারমডেল* অনুষ্ঠানে বিচারক প্যানেলে একজন সদস্য।

## তথ্যসূত্র

## বহিঃসংযোগ
* 
* 
* Interview with Jenny Shimizu and Rebecca Loos for *DIVA* lesbian magazine

বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন এলজিবিটিকিউ ব্যক্তি
বিষয়শ্রেণী:লস অ্যাঞ্জেলেসের অভিনেত্রী
বিষয়শ্রেণী:এশীয় বংশোদ্ভূত এলজিবিটিকিউ মার্কিন ব্যক্তি
বিষয়শ্রেণী:ক্যালিফোর্নিয়ার এলজিবিটিকিউ ব্যক্তি
বিষয়শ্রেণী:মার্কিন নারী মডেল
বিষয়শ্রেণী:জাপানি বংশোদ্ভূত মার্কিন অভিনেত্রী
বিষয়শ্রেণী:এলজিবিটিকিউ মডেল
বিষয়শ্রেণী:২১শ শতাব্দীর মার্কিন নারী
বিষয়শ্রেণী:মার্কিন সমকামী অভিনেত্রী
বিষয়শ্রেণী:মার্কিন এলজিবিটিকিউ মডেল
বিষয়শ্রেণী:সমকামী নারী মডেল
জেমস ম্যাকঅ্যাভয়

**জেমস অ্যান্ড্রু ম্যাকআভয়** ( (); জন্ম: ২১শে এপ্রিল ১৯৭৯) হলেন একজন স্কটিশ অভিনেতা। তিনি কিশোর অভিনেতা হিসেবে *দ্য নিয়ার রুম* (১৯৯৫) চলচ্চিত্রের মধ্য দিয়ে বড় পর্দায় কাজ শুরু করেন এবং ২০০৩ সাল পর্যন্ত টেলিভিশনে অভিনয় করেন। পরবর্তীতে তিনি টেলিভিশন ও চলচ্চিত্র দুই মাধ্যমেই কাজ করেন। তার উল্লেখযোগ্য টেলিভিশন নাটক হল নাট্যধর্মী *স্টেট অব প্লে* এবং বিজ্ঞান কল্পকাহিনীধর্মী *চিলড্রেন অব ডান*। তিনি তার অভিনীত *[[অ্যাটোনমেন্ট (চলচ্চিত্র)|অ্যাটোনমেন্ট]]*, *[[দ্য লাস্ট কিং অব স্কটল্যান্ড (চলচ্চিত্র)|দ্য লাস্ট কিং অব স্কটল্যান্ড]]*, *[[ওয়ান্টেড (২০০৮-এর চলচ্চিত্র)|ওয়ান্টেড]]*, এবং ব্রিটিশ টেলিভিশন ধারাবাহিক *শেইমলেস*, এবং *আর্লি ডোরস* চলচ্চিত্রের জন্য সবচেয়ে বেশি পরিচিত। তিনি উদীয়মান তারকা হিসেবে বাফটা পুরস্কার ও একবার বাফটা স্কটল্যান্ড পুরস্কার পেয়েছেন। এছাড়াও তিনি একবার করে ইউরোপিয়ান ফিল্ম পুরস্কার ও গোল্ডেন গ্লোব পুরস্কার জয় করেছেন।

২০১১ সাল থেকে তিনি সুপারহিরো চলচ্চিত্র *[[এক্স মেন: ফার্স্ট ক্লাস]]* (২০১১), *[[এক্স মেন: ডেজ অব ফিউচার পাস্ট]]* (২০১৪), *[[এক্স মেন: অ্যাপোক্যালিপ্স]]* (২০১৬) এবং *[[এক্স মেন: ডার্ক ফিনিক্স]]* (২০১৮) এ প্রফেসর চার্লস জাভিয়ের চরিত্রে অভিনয় করেন। এছাড়া তিনি অপরাধধর্মী হাস্যরসাত্মক নাট্য চলচ্চিত্র *ফিলথ* (২০১৩) এ অভিনয় করে শ্রেষ্ঠ অভিনেতা বিভাগে ব্রিটিশ ইন্ডিপেন্ডেন্ট ফিল্ম পুরস্কার লাভ করেন। তিনি এম নাইট শ্যামালান পরিচালিত *[[স্প্লিট (২০১৬-এর চলচ্চিত্র)|স্প্লিট]]* চলচ্চিত্রে কেভিন নামে একজন ২৩ ধরনের ব্যক্তিত্ব সম্পন্ন চরিত্রে অভিনয় করে সমাদৃত হন।

পর্দায় অভিনয়ের পাশাপাশি তিনি ওয়েস্ট এন্ডের কয়েকটি মঞ্চনাটকে অভিনয় করেছেন এবং শ্রেষ্ঠ অভিনেতা বিভাগে তিনটি লরন্স অলিভিয়ে পুরস্কারের মনোনয়ন লাভ করেন। তিনি *নোমিও অ্যান্ড জুলিয়েট*, *শার্লক নোমস* এবং *আর্থার ক্রিসমাস* অ্যানিমেটেড চলচ্চিত্রে কণ্ঠও প্রদান করেছেন। ব্যক্তিগত জীবনে তিনি অভিনেত্রী অ্যান-মারি ডাফ-এর স্বামী।

থাম্ব|150px|ডান|২০০৭ সালে টরন্টো আন্তর্জাতিক চলচ্চিত্র উৎসবে ম্যাকআভয়।

## তথ্যসূত্র

## বহিঃসংযোগ
* 

বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর স্কটল্যান্ডীয় অভিনেতা
বিষয়শ্রেণী:২১শ শতাব্দীর স্কটল্যান্ডীয় অভিনেতা
বিষয়শ্রেণী:স্কটল্যান্ডীয় চলচ্চিত্র অভিনেতা
বিষয়শ্রেণী:স্কটীয় টেলিভিশন অভিনেতা
বিষয়শ্রেণী:স্কটল্যান্ডীয় মঞ্চ অভিনেতা
বিষয়শ্রেণী:স্কটল্যান্ডীয় শেকসপিয়ারীয় অভিনেতা
বিষয়শ্রেণী:পোর্ট গ্লাসগোর ব্যক্তি
বিষয়শ্রেণী:শ্রেষ্ঠ উদীয়মান তারকা বিভাগে বাফটা পুরস্কার বিজয়ী
বিষয়শ্রেণী:এম্পায়ার পুরস্কার বিজয়ী
বিষয়শ্রেণী:২০শ শতাব্দীর স্কটিশ অভিনেতা
বিষয়শ্রেণী:২১শ শতাব্দীর স্কটিশ অভিনেতা
বিষয়শ্রেণী:অডিওবই পাঠক
বিষয়শ্রেণী:প্রাক্তন রোমান ক্যাথলিক
ইয়াসুনারি কাওয়াবাতা

থাম্ব|১৯১৭ সালে কাবাবাটা
**ইয়াসুনারি কাওয়াবাতা** (জাপানি: 川端 康成) (১১ জুন ১৮৯৯ – ১৬ এপ্রিল ১৯৭২) ছিলেন একজন জাপানি ছোটোগল্পকার ও ঔপন্যাসিক। তার সরল, কাব্যময় ও সূক্ষ্মবর্ণযুক্ত গদ্যের জন্য ১৯৬৪ সালে তাকে সাহিত্যে নোবেল পুরস্কারে ভূষিত করা হয়। তিনিই প্রথম জাপানি যিনি নোবেল পুরস্কারে ভূষিত হন। তার রচনা আন্তর্জাতিক খ্যাতিসম্পন্ন এবং অদ্যাবধি জনপ্রিয়। রবীন্দ্রনাথ ঠাকুর ছিলেন কাওয়াবাতার অন্যতম সাহিত্যিক অণুপ্রেরণা।

## নির্বাচিত রচনাবলি

## তথ্যসূত্র

* Keene, Donald (1984). *Dawn to the West: Japanese Literature of the Modern Era; Vol. 1: Fiction*, "Kawabata Yasunari" pp.&nbsp;786–845

## আরও পড়ুন
* Starrs, Roy (1998) *Soundings in Time: The Fictive Art of Kawabata Yasunari*, University of Hawai'i Press/RoutledgeCurzon

## বহিঃসংযোগ

* Nobel Prize site
* Yasunari Kawabata 
* Fan site
* Literary Figures of Kamakura
* http://br.images.search.yahoo.com/search/images/view?back=http%3A%2F%2Fbr.images.search.yahoo.com%2Fsearch%2Fimages%3Fp%3Dkawabata%2Byasunari%26ei%3DUTF-8%26fr%3Dyfp-t-340%26imgsz%3Dlarge&w=800&h=806&imgurl=www.sonic.net%2F%7Etabine%2FSAABasho_etc_Spring_2005%2Fkawabata_folder%2Fmultimedia%2F1946_portrait_nagatani.jpg&rurl=http%3A%2F%2Fwww.sonic.net%2F%7Etabine%2FSAABasho_etc_Spring_2005%2Fkawabata_folder%2FSAASpring2005_Kawabata_02.html&size=249.8kB&name=1946_portrait_nagatani.jpg&p=kawabata+yasunari&type=jpeg&no=13&tt=39&oid=436f361f8b6006b4&ei=UTF-8/images
* Yasunari Kawabata's grave

বিষয়শ্রেণী:১৮৯৯-এ জন্ম
বিষয়শ্রেণী:১৯৭২-এ মৃত্যু
বিষয়শ্রেণী:জাপানি ঔপন্যাসিক
বিষয়শ্রেণী:জাপানি ছোটোগল্পকার
বিষয়শ্রেণী:জাপানি নোবেল বিজয়ী
বিষয়শ্রেণী:নোবেল বিজয়ী সাহিত্যিক
বিষয়শ্রেণী:ওসাকার ব্যক্তিত্ব
বিষয়শ্রেণী:আত্মহত্যাকারী সাহিত্যিক
বিষয়শ্রেণী:গ্যাসের দ্বারা আত্মহত্যা
বিষয়শ্রেণী:টোকিও বিশ্ববিদ্যালয়ের প্রাক্তনী
বিষয়শ্রেণী:জাদুবাস্তবতাবাদী লেখক
বিষয়শ্রেণী:জাপানে আত্মহত্যা
বিষয়শ্রেণী:১৯৭২-এ আত্মহত্যা
বিষয়শ্রেণী:জাপানি পুরুষ ছোটগল্পকার
বিষয়শ্রেণী:টোকিও বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জাদুবাস্তবতাবাদ লেখক
গ্যাব্রিয়েলা মিস্ত্রাল

থাম্ব|যৌবনকালে গ্যাব্রিয়েলা মিস্ত্রাল
**গ্যাব্রিয়েলা মিস্ত্রাল** (৭ এপ্রিল, ১৮৮৯ – ১০ জানুয়ারি, ১৯৫৭) **লুসিলা দে মারিয়া দেল পেরপেতুও সোকোরো গোদোয় আলকায়াগা**-র ছদ্মনাম। তিনি ছিলেন এক কবি, কূটনীতিবিদ, শিক্ষাবিদ ও নারীবাদী। ১৯৪৫ সালে প্রথম লাতিন আমেরিকান হিসেবে তিনি সাহিত্যে নোবেল পুরস্কার অর্জন করেন। তার কবিতার কেন্দ্রীয় বিষয়বস্তু প্রকৃতি, বিশ্বাসঘাতকতা, প্রেম, মাতৃস্নেহ, দুঃখ ও তার থেকে নিষ্কৃতি, ভ্রমণ ও দেশীয় আমেরিকান ও ইউরোপীয় প্রভাবের মিশ্রণযুক্ত লাতিন আমেরিকান পরিচিতি। উল্লেখ্য গ্যাব্রিয়েলা নিজে ছিলেন বাস্ক ও আমেরিন্ডিয়ান বংশোদ্ভূত। দক্ষিণ আমেরিকার কবিতায় আধুনিকতার সূচনা যাদের হাতে, তাদের অন্যতম তিনি। ১৯১৪ সালে *Sonetos de la Muerte* বা *মৃত্যুর সনেট* বই প্রকাশের সংগে সংগে খ্যাতিলাভ করেন। কৈশোরে পাবলো নেরুদা অনুপ্রেরণা পেয়েছিলেন এই নারীর কবিতা থেকে।

## রচনা
* *Sonetos de la Muerte* (1914)
* *Desolación* (1922)
* *Lecturas para Mujeres* (1923)
* *Ternura* (1924)
* *Nubes Blancas y Breve Descripción de Chile* (1934)
* *Tala* (1938)
* *Antología* (1941)
* *Lagar* (1954)
* *Recados Contando a Chile* (1957)
* *Poema de Chile* (1967, published posthumously)
* *Su Nombre es Hoy* (His Name is Today) গ্রন্থ থেকে ইংরেজি ভাষায় এই উদ্ধৃতিটির জন্য মিস্ত্রাল সর্বাধিক পরিচিত:
:*“We are guilty of many errors and many faults, but our worst crime is abandoning the children, neglecting the fountain of life. Many of the things we need can wait. The child cannot. Right now is the time his bones are being formed, his blood is being made, and his senses are being developed. To him we cannot answer ‘Tomorrow,’ his name is today.”*

## আরও দেখুন
* Barnard College, repository for part of Mistral's personal library, given by Doris Dana in 1978.
* List of female Nobel laureates
* Pisco Mistral, a pisco named after her.

## তথ্যসূত্র

## বহিঃসংযোগ
* Gabriela Mistral's heritage (In Spanish)
* Life and Poetry of Gabriela Mistral
* Nobel biography
* Gabriela Mistral Foundation
* Gabriela Mistral - University of Chile (In Spanish)
* About her Basque origin (In Spanish)

বিষয়শ্রেণী:১৮৮৯-এ জন্ম
বিষয়শ্রেণী:১৯৫৭-এ মৃত্যু
বিষয়শ্রেণী:নিউ ইয়র্কে ক্যান্সারে মৃত্যু
বিষয়শ্রেণী:চিলিয়ান বিদ্বজ্জন
বিষয়শ্রেণী:চিলিয়ান কূটনীতিক
বিষয়শ্রেণী:মার্কিন যুক্তরাষ্ট্রে চিলিয়ান অভিনিবেশকারী
বিষয়শ্রেণী:নোবেল জয়ী চিলিয়ান
বিষয়শ্রেণী:দেশীয় উপজাতি বংশোদ্ভূত চিলিয়ান
বিষয়শ্রেণী:চিলিয়ান কবি
বিষয়শ্রেণী:চিলিয়ান স্কুলশিক্ষক
বিষয়শ্রেণী:চিলিয়ান মহিলা লেখক
বিষয়শ্রেণী:বাস্ক বংশোদ্ভূত চিলিয়ান
বিষয়শ্রেণী:প্যানক্রেটিক ক্যান্সারে মৃত্যু
বিষয়শ্রেণী:নারীবাদী লেখক
বিষয়শ্রেণী:নোবেল বিজয়ী সাহিত্যিক
বিষয়শ্রেণী:কোকুইম্বো অঞ্চলের ব্যক্তিত্ব
বিষয়শ্রেণী:হেম্পস্টেড, নিউ ইয়র্কের ব্যক্তিত্ব
বিষয়শ্রেণী:ছদ্মনামধারী লেখিকা
বিষয়শ্রেণী:চিলীয় কূটনীতিবিদ
বিষয়শ্রেণী:চিলীয় নোবেল বিজয়ী
বিষয়শ্রেণী:অগ্ন্যাশয়ের ক্যান্সারে মৃত্যু
বিষয়শ্রেণী:নোবেল বিজয়ী নারী
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:২০শ শতাব্দীর ছদ্মনামধারী লেখক
লি স্ট্র্যাসবার্গ থিয়েটার অ্যান্ড ফিল্ম ইনস্টিটিউট

thumbnail
**লি স্ট্র্যাসবার্গ থিয়েটার ইনস্টিটিউট** () হচ্ছে যুক্তরাষ্ট্রের একটি চলচ্চিত্র অভিনয় শেখার প্রতিষ্ঠান। এটির প্রতিষ্ঠাতা প্রখ্যাত অভিনেতা লি স্ট্র্যাসবার্গ। এ প্রতিষ্ঠানটির একটি শাখা নিউ ইয়র্কের ১১৫ পূর্ব ১৫ স্ট্রিট-এ, এবং অপরটি ক্যালিফোর্নিয়ার ওয়েস্ট হলিউডের ৭৯৩৬ সান্তা মনিকা বুলেভারে অবস্থিত। এখানে মূলত লি স্ট্র্যাসবার্গের প্রণীত মেথড অ্যাক্টিং-এর কৌশলগুলো শেখানো হয়।

১৯৬৯ সালে স্ট্র্যাসবার্গ এই প্রতিষ্ঠানটি প্রতিষ্ঠা করেন। তিনি তখন বিখ্যাত অ্যাক্টরস স্টুডিও-তে শিক্ষক ও পরিচালক পদে কর্মরত ছিলেন। এই প্রতিষ্ঠানটি নিউ ইয়র্ক ইউনিভার্সিটির টিশ্চ স্কুল অফ আর্টসের সাথে যৌথভাবেও শিক্ষাপ্রদান কার্যক্রম চালায়। এই কার্যক্রমের আওতায় শিক্ষার্থীরা ৮টি ক্রেডিট কোর্স করার সুযোগ পায়। বর্তমানে এই প্রতিষ্ঠানটি পরিচালনা করছেন অ্যানা স্ট্র্যাসবার্গ।

## কৃতি শিক্ষার্থী
* উইল আর্নেট 
* লু ব্রিয়ালি 
* স্কারলেট জোহানসন 
* রণবীর কাপূর 

## তথ্যসূত্র

## আরো দেখুন
* লি স্ট্র্যাসবার্গ

## বহিঃসংযোগ
* প্রাতিষ্ঠানিক ওয়েবসাইট 

বিষয়শ্রেণী:মার্কিন যুক্তরাষ্ট্রের শিক্ষাপ্রতিষ্ঠান
বিষয়শ্রেণী:লি স্ট্রাসবার্গ থিয়েটার অ্যান্ড ফিল্ম ইনস্টিটিউটের প্রাক্তন শিক্ষার্থী
ছদ্মনাম

**ছদ্মনাম** কোনো ব্যক্তি বা ক্ষেত্রবিশেষে কোনো গোষ্ঠীর স্বগৃহীত ও স্বব্যবহৃত কাল্পনিক নাম।

ছদ্মনাম ব্যবহারের প্রধান উদ্দেশ্য কোনো ব্যক্তির প্রকৃত পরিচয় গোপন রাখা। শুধুমাত্র লেখকেরাই ছদ্মনাম ব্যবহার করেন না, গ্র্যাফিটি শিল্পী, প্রতিবাদী আন্দোলনকারী অথবা সন্ত্রাসবাদী এমনকি কম্পিউটার হ্যাকারেরাও ব্যবহার করেন এই জাতীয় নকল নাম। অভিনেতা, গায়ক বা অন্যান্য শিল্পীরা অনেক সময় নিজেদের জাতিগত পরিচয় গোপন রাখার জন্য মঞ্চনাম ব্যবহার করেন।

কোনো কোনো ক্ষেত্রে ছদ্মনাম গ্রহণের কারণ হয় সাংস্কৃতিক বা সাংগাঠনিক ঐতিহ্য। কোনো কোনো ধর্মীয় সংঘের সদস্যদের ধর্মীয় নাম এবং কমিউনিস্ট পার্টি নেতৃবৃন্দের ব্যবহৃত "ক্যাডার নাম" এর উদাহরণ। যথা: ট্রটস্কি ও স্তালিন।

কোনো কোনো ক্ষেত্রে আবার একাধিক ব্যক্তি একক ছদ্মনামের আড়ালেও লিখে থাকেন। কোনো রচনার সহকারী লেখকবৃন্দের ক্ষেত্রে এই জাতীয় ছদ্মনাম গ্রহণের প্রবণতা দেখা যায়। যেমন: এলারি কুইন বা নিকোলাস বরবাকি।

## বাংলা সাহিত্যে
বাংলা ভাষাতে ছদ্মনাম গ্রহণের প্রথাটি সুপ্রচলিত। কৈশোরে রবীন্দ্রনাথ ঠাকুর "ভানুসিংহ ঠাকুর" ছদ্মনামে কয়েকটি কবিতা রচনা করেছিলেন। বিশিষ্ট লেখক রাজশেখর বসু স্বনামে অনুবাদ সাহিত্য, প্রবন্ধ ইত্যাদি রচনা করলেও, তার প্রসিদ্ধ শ্লেষাত্মক গল্পগুলি লিখতেন "পরশুরাম" ছদ্মনামে। কালীপ্রসন্ন সিংহ, প্যারীচাঁদ মিত্র, সমরেশ বসু, নারায়ন গঙ্গোপাধ্যায়, বলাইচাঁদ মুখোপাধ্যায় (বনফুল), চারুচন্দ্র চক্রবর্তী, সুনীল গঙ্গোপাধ্যায় প্রমুখেরা ছদ্মনামে বহু উপন্যাস গল্প রচনা করেছেন। আধুনিক লেখক মণিশংকর মুখোপাধ্যায় তার শংকর ছদ্মনামেই সর্বাধিক পরিচিত। সত্যজিৎ রায়ের ফেলুদা সিরিজের বিখ্যাত চরিত্র লালমোহন গাঙ্গুলিরও "জটায়ু" ছদ্মনাম ছিল।

## বহিঃসংযোগ
* An extensive list of pseudonyms
* Another list of pseudonyms
* The U.S. copyright status of pseudonyms

বিষয়শ্রেণী:ছদ্মনাম
বিষয়শ্রেণী:বাগর্থবিজ্ঞান
বিষয়শ্রেণী:শব্দখেলা
বিষয়শ্রেণী:ক্রিপ্টোগ্রাফির প্রয়োগ
বেভারলি হিল্‌স হাই স্কুল

**বেভারলি হিল্‌স হাই স্কুল** (), যা সংক্ষেপে *বেভারলি* বা *বিএইচএইচএস* নামে পরিচিত। এটি ক্যালিফোর্নিয়ার বেভারলি হিল্‌সের একটি নামকরা পাবলিক বিদ্যালয়। বেভারলি হিল্‌সে আরেকটি পাবলিক উচ্চ বিদ্যালয় হচ্ছে মরেনো হাই স্কুল, যা বেভারলি হিল্‌স স্কুলেরর ক্যাম্পাসের ভেতরেই অবস্থিত, এবং এটির একটি অংশ।

বেভারলি, বেভারলি হিল্‌স ইউনিফায়েড স্কুল ডিসট্রিক্টের অন্তর্গত। ক্যালিফোর্নিয়ার লস অ্যাঞ্জেলসের পশ্চিম পার্শ্বের সীমান্তবর্তী সেঞ্চুরি সিটিতে প্রায় ১৯.৫ একর জায়গা নিয়ে স্কুলটি গঠিত। স্কুলের জায়গাটি আগে বেভারলি হিল্‌স স্পিডওয়ের অন্তর্গত ছিলো, যা ১৯২৪ সালে বন্ধ করে দেওয়া হয়। আর বেভারলি হিল্‌স স্কুলটির প্রতিষ্ঠা হয় ১৯২৭ সালে। স্কুল ভবনটির স্থপতি ছিলেন রবার্ট ডি. ফারকুহার, এবং তিনি ফরাসী নরমান্ডি ধাঁচে ভবনটির নকশা আঁকেন।

২০০৫-০৬ বছরের হিসাব অনুযায়ী এই স্কুলে পড়াশোনাকৃত শিক্ষার্থীর সংখ্যা ২,৩৬৮ এবং মোট ক্লাসরুম শিক্ষক আছেন ১০০.৪ জন। অর্থাৎ ছাত্র-শিক্ষক অনুপাত হচ্ছে ২৩.৫।

## তথ্যসূত্র

## বহিঃসংযোগ
* Beverly Hills High School
* Beverly Hills Unified School District homepage
* Beverly Hills Unified School District, National Center for Education Statistics
* Beverly Hills High School Alumni Website
* Official Beverly Hills High School academic achievement profile

বিষয়শ্রেণী:মার্কিন যুক্তরাষ্ট্রের শিক্ষাপ্রতিষ্ঠান
বিষয়শ্রেণী:১৯২৭-এ প্রতিষ্ঠিত শিক্ষাপ্রতিষ্ঠান
গগনেন্দ্রনাথ ঠাকুর

**গগনেন্দ্রনাথ ঠাকুর** (১৭ সেপ্টেম্বর, ১৮৬৭ - ১৪ ফেব্রুয়ারি, ১৯৩৮) ছিলেন একজন বঙ্গীয় ঘরানার চিত্র ও কার্টুন শিল্পী। তিনি জোড়াসাঁকো ঠাকুর পরিবারের সদস্য ছিলেন।

## তথ্যসূত্র

## বহিঃসংযোগ
* 
* Gagnendranath Tagore

বিষয়শ্রেণী:ভারতীয় চিত্রশিল্পী
বিষয়শ্রেণী:১৮৬৭-এ জন্ম
বিষয়শ্রেণী:১৯৩৮-এ মৃত্যু
বিষয়শ্রেণী:বাঙালি শিল্পী
বিষয়শ্রেণী:২০শ শতাব্দীর ভারতীয় লেখক
বিষয়শ্রেণী:বাঙালি হিন্দু
বিষয়শ্রেণী:কলকাতার শিল্পী
বিষয়শ্রেণী:ভারতীয় শিল্পী
বিষয়শ্রেণী:ঠাকুর পরিবার
বিষয়শ্রেণী:২০শ শতাব্দীর ভারতীয় চিত্রশিল্পী
বিষয়শ্রেণী:২০শ শতাব্দীর ভারতীয় শিল্পী
বিষয়শ্রেণী:২০শ শতাব্দীর বাঙালি
বিষয়শ্রেণী:১৯শ শতাব্দীর বাঙালি
বিষয়শ্রেণী:কলকাতা জেলার ব্যক্তি
কামিলো হোসে সেলা

থাম্ব|১৯৮৮ সালে ক্যামিলো জোসে সেলা (ডানদিকে)।
**কামিলো হোসে সেলা** (Camilo José Cela) (মে ১১, ১৯১৬ - জানুয়ারি ১৭, ২০০২) একজন স্পেনীয় ঔপন্যাসিক, ছোট গল্পকার ও প্রাবন্ধিক যিনি ১৯৮৯ খ্রিষ্টাব্দে সাহিত্যে নোবেল পুরস্কার লাভ করেন। স্পেনীয় সাহিত্যের ইতিহাসে বিখ্যাত ৩৬’ প্রজন্মের লেখক হিসেবে পরিচিত। এস্‌পানিয়ার গৃহযুদ্ধে তিনি ফ্রাংকোর অনুগামী ছিলেন। তার একটি উপন্যাস *পাস্কুয়াল দুয়ার্তের পরিবার‌‌* ১৯৯০ খ্রিষ্টাব্দে গোলাম মুস্তাফা কর্তৃক বাংলা ভাষায় অনূদিত হয়ে বাংলাদেশে প্রকাশিত হয়। এটি প্রথম ১৯৪২ খ্রিষ্টাব্দে স্পেনে প্রকাশিত হলে স্পেনীয় সাহিত্য মহলে সাড়া জাগায়।

২০০২ খ্রিষ্টাব্দের ১৭ জানুয়ারি পঁচাশি বৎসর বয়সে মাদ্রিদে তার মৃত্যু হয়।

তার লেখা কয়েকটি উল্লেখযোগ্য গ্রন্থঃ

পাসকুয়াল দুয়ার্তের পরিবার (লা ফামিলিয়া দে পাসকুয়াল দুয়ার্তে) ১৯৪২

মৌচান (লা কোলমেনা) ১৯৫১

শিল্পীদের বাফে ও অন্যান্য গল্প (বাফে দে আর্টিসতাস ই ওত্রোস রেলাতোস) ১৯৫৩

আলকার্‌রিয়া ভ্রমণ ( বিয়াখে আ লা আলকার্‌রিয়া) ১৯৪৮
## তথ্যসূত্র


## বহিঃসংযোগ
* [gbytes.gsood.com/wp-content/uploads/2007/06/camilo-jose.pdf সাক্ষাৎকার]
* সাক্ষাৎকার
* নোবেল বক্তৃতা ১৯৮৯
* সাক্ষাৎকার 
* প্যারিস রিভিয়্যু সাক্ষাৎকার
* বিবিসি'র শ্রদ্ধাজ্ঞাপন

বিষয়শ্রেণী:১৯১৬-এ জন্ম
বিষয়শ্রেণী:২০০২-এ মৃত্যু
বিষয়শ্রেণী:নোবেল বিজয়ী সাহিত্যিক
বিষয়শ্রেণী:স্পেনীয় ঔপন্যাসিক
বিষয়শ্রেণী:প্রেমিও সের্ভান্তেস বিজয়ী
বিষয়শ্রেণী:২০শ শতাব্দীর ভ্রমণ লেখক
বিষয়শ্রেণী:স্পেনীয় গৃহযুদ্ধের স্পেনীয় ব্যক্তি (জাতীয় গোষ্ঠী)
দ্য হলিউড রিপোর্টার

***দ্য হলিউড রিপোর্টার*** () হচ্ছে একটি আমেরিকান বাণিজ্য ও বিনোদন ভিত্তিক ম্যাগাজিন। বিংশ শতাব্দীর শেষভাগে এটি ছিলো বিনোদন শিল্পের সর্ববৃহৎ দুই প্রকাশনার একটি, এবং প্রথমটি ছিলো *[[ভ্যারাইটি (ম্যাগাজিন)|ভ্যারাইটি]]* ম্যাগাজিন। বর্তমানেও এ দুটি ম্যাগাজিন বিনোদন শিল্পের প্রায় সব খবরাখবরই প্রচার করে আসছে।

## ইতিহাস
*দ্য হলিউড রিপোর্টার* বিনোদন শিল্পের প্রথম দৈনিক পত্রিকা। একটি দৈনিক চলচ্চিত্র প্রকাশনা হিসেবে এটির শুরু, পরবর্তীতে ১৯৫০-এর দশকে এটি টেলিভিশন সংক্রান্ত প্রকাশনা দেওয়াও শুরু করে। ধীরে ধীরে ১৯৮০-এর দশকে এটি তার খবরের পরিধি আরও বৃদ্ধি করে।

## আরও দেখুন
* ভ্যারাইটি (ম্যাগাজিন)

## বহিঃসংযোগ

* 

বিষয়শ্রেণী:১৯৩০-এ প্রতিষ্ঠিত পত্রিকা
বিষয়শ্রেণী:১৯৩০-এ ক্যালিফোর্নিয়ায় প্রতিষ্ঠিত
বিষয়শ্রেণী:বিনোদন বাণিজ্য পত্রিকা
বিষয়শ্রেণী:মার্কিন যুক্তরাষ্ট্রে প্রকাশিত চলচ্চিত্র পত্রিকা
বিষয়শ্রেণী:মার্কিন যুক্তরাষ্ট্রে প্রকাশিত জীবনচর্যা পত্রিকা
বিষয়শ্রেণী:মার্কিন যুক্তরাষ্ট্রে প্রকাশিত সাপ্তাহিক পত্রিকা
শিকাগো ট্রিবিউন

***শিকাগো ট্রিবিউন*** (ইংরেজি ভাষায়: *Chicago Tribune*) হচ্ছে যুক্তরাষ্ট্রের শিকাগো ও ইলিনয় ভিত্তিক একটি দৈনিক সংবাদপত্র। এটি ট্রিবিউন কোম্পানির অন্তর্গত একটি প্রকাশনা সংস্থা। এটি শিকাগো মহানগরীয় অঞ্চল ও গ্রেট লেকস অঞ্চলের সবচেয়ে বেশি পাঠকপ্রিয় সংবাদপত্র। সার্কুলেশনের দিক থেকে এটি বর্তমানে গোটা যুক্তরাষ্ট্রের অষ্টম বৃহত্তম সংবাদপত্র। এবং ট্রিবিউনের মালিকানাধীন পত্রিকাগুলোর মধ্যে এর অবস্থান দ্বিতীয় (প্রথম অবস্থানের আছে তাদেরই মালিকানাধীন পত্রিকা *[[লস অ্যাঞ্জেলস টাইমস]]*)। সচারচর বাড়ি বাড়ি পৌঁছে দেবার জন্য এই পত্রিকাটি ব্রডশিট আকারে প্রকাশিত হয়, কিন্তু নিউজস্ট্যান্ড, নিউজবক্স, রেল স্টেশন প্রভৃতি স্থানে বিক্রির জন্য এটির ট্যাবলয়েড সংস্করণও বের হয়।

## তথ্যসূত্র

## বহিঃসংযোগ
* ''Chicago Tribune'' Tribune newspaper web site
* ''Tribune Company'' Tribune corporate web site
* ''Tribune Group Overview'' External corporate profile
* Chicago Tribune's Frontpage (Updated)

বিষয়শ্রেণী:মার্কিন যুক্তরাষ্ট্রের দৈনিক সংবাদপত্র
বিষয়শ্রেণী:ইংরেজি দৈনিক পত্রিকা
বিষয়শ্রেণী:১৮৪৭-এ ইলিনয়ে প্রতিষ্ঠিত
বিষয়শ্রেণী:শিকাগোর সংবাদপত্র
বিষয়শ্রেণী:১৮৪৭-এ প্রতিষ্ঠিত সংবাদপত্র
বিষয়শ্রেণী:ব্যাখ্যামূলক সাংবাদিকতায় পুলিৎজার পুরস্কার বিজয়ী
বিষয়শ্রেণী:অনুসন্ধানী প্রতিবেদনে পুলিৎজার পুরস্কার বিজয়ী
বিষয়শ্রেণী:পুলিৎজার পুরস্কার বিজয়ী সংবাদপত্র
বিষয়শ্রেণী:ট্রিবিউন প্রকাশনা
স্টার ট্রিবিউন

***স্টার ট্রিবিউন*** () যা ***স্টার ট্রিব*** (*Star Trib*) বা ***স্ট্রাইব*** (*Strib*) নামেও পরিচিত। এটি যুক্তরাষ্ট্রের মিনেসোটা অঙ্গরাজ্যের সর্বাধিক প্রচারিত পত্রিকা হিসেবে পরিচিত। এটি সপ্তাহের সাত দিনই প্রকাশিত হয়, এবং সেইন্ট পল-মিনিয়াপোলিস মহানগরীয় অঞ্চলের জন্য একটি আলাদা সংস্করণ এরা প্রকাশ করে। এছাড়া এটির বিভিন্ন অঙ্গরাজ্যব্যাপী সংস্করণগুলো মিনেসোটা, উইসকনসিন, আইওয়া, সাউথ ডাকোটা, এবং নর্থ ডাকোটাতেও পাওয়া যায়। এই পত্রিকাটির সবচেয়ে বড় প্রতিদ্বন্দী হচ্ছে *পাইওনিয়ার প্রেস*, যদিও এটি ছাড়াও ঐ অঞ্চলের আরো কিছু ভালো সার্কুলেটেড পত্রিকার সাথে এটির প্রতিযোগিতা চলে।

## ইতিহাস
বর্তমানের *স্টার ট্রিবিউন* ১৯৮২ সালে প্রতিষ্ঠিত *মিনিয়াপোলিস স্টার*-এর প্রতিরূপ। *মিনিয়াপোলিস স্টার* ছিলো একটি সান্ধ্য দৈনিক। এছাড়া তখন তারা *মিনিয়াপোলিস ট্রিবিউন* নামে সকালেও একটি পত্রিকা প্রকাশ করতো।

## তথ্যসূত্র

বিষয়শ্রেণী:মিনেসোটার সংবাদপত্র
বিষয়শ্রেণী:মার্কিন যুক্তরাষ্ট্রের দৈনিক সংবাদপত্র
বিষয়শ্রেণী:ইংরেজি দৈনিক পত্রিকা
বিষয়শ্রেণী:১৮৬৭-এ প্রতিষ্ঠিত সংবাদপত্র
বিষয়শ্রেণী:১৮৬৭-এ মিনেসোটায় প্রতিষ্ঠিত
সেন্ট জেভিয়ার'স কলেজিয়েট স্কুল

**সেন্ট জেভিয়ার্স কলেজিয়েট স্কুল** কলকাতার একটি প্রাচীন ও ঐতিহ্যবাহী বিদ্যালয়। ১৮৬০ সালে সোসাইটি অফ জেসাসের খ্রিষ্টান মিশনারিরা এই বিদ্যালয় প্রতিষ্ঠা করেন। বিদ্যালয়টি সেন্ট ফ্রান্সিস জেভিয়ার্সের নামাঙ্কিত। ১৬ জানুয়ারি বিদ্যালয়ের প্রতিষ্ঠা দিবস বা ফাউন্ডেশন ডে পালিত হয়।

বিদ্যালয় প্রাঙ্গণে দুটি ভবন রয়েছে। ভবন দুটি একটি পথ দ্বারা বিচ্ছিন্ন। একটি ভবনে প্রাথমিক বিভাগ (গ্রেড কে – ৫) ও অপর ভবনটিতে মাধ্যমিক বিভাগের (গ্রেড ৬ – ১২) ক্লাস বসে। মাধ্যমিক বিদ্যালয় প্রাঙ্গনটিতেই সেন্ট জেভিয়ার্স কলেজের ভবন ও একটি ছাত্রাবাস অবস্থিত। একই খ্রিষ্টীয় সংঘ দুই প্রতিষ্ঠানের প্রতিষ্ঠাতা হলেও, উভয় প্রতিষ্ঠানেই পৃথক প্রশাসন বিদ্যমান।

মূলত ক্যাথলিক মতাবলম্বী ছাত্রদের পঠনপাঠনের জন্য এই বিদ্যালয় প্রতিষ্ঠিত হলেও সকল ধর্মের ছাত্ররাই এখানে পড়াশোনা করে থাকে। অধিকাংশ ক্লাসেই অখ্রিষ্টান ছাত্ররাই সংখ্যাগুরু।

সেন্ট জেভিয়ার্স কলেজিয়েট স্কুল কাউন্সিল ফর দি ইন্ডিয়ান স্কুল সার্টিফিকেট ও পশ্চিমবঙ্গ মাধ্যমিক শিক্ষা পর্ষদ কর্তৃক অনুমোদিত। বিদ্যালয়ে চারটি হাউস রয়েছে। যথা: ব্রিটো হাউস (লাল; সেন্ট জন দে ব্রিটোর নামানুসারে), গোঞ্জাগা হাউস (সবুজ; সেন্ট অ্যালয়সিয়াস গোঞ্জাগার নামানুসারে), লোয়োলা হাউস (নীল; সেন্ট ইগনাটিয়াস লোয়োলার নামানুসারে) এবং বার্কম্যানস হাউস (হলুদ; সেন্ট জন বার্কম্যানস-এর নামানুসারে)।

## বিশিষ্ট প্রাক্তনী
* রবীন্দ্রনাথ ঠাকুর
* সত্যেন্দ্রনাথ ঠাকুর, প্রথম ভারতীয় আইসিএস
* শশী থারুর, প্রাক্তন রাষ্ট্রসংঘ আন্ডারসেক্রেটারি, ভারতের বর্তমান বিদেশ প্রতিমন্ত্রী
* স্যার জগদীশচন্দ্র বসু, বিশিষ্ট বিজ্ঞানী
* জ্যোতি বসু, পশ্চিমবঙ্গের প্রাক্তন মুখ্যমন্ত্রী
* সিদ্ধার্থ শঙ্কর রায়, ব্যারিস্টার, পশ্চিমবঙ্গের প্রাক্তন মুখ্যমন্ত্রী, মার্কিন যুক্তরাষ্ট্রে প্রাক্তন ভারতীয় রাষ্ট্রদূত
* জেনারেল শঙ্কর রায়চৌধুরী, ভারতের প্রাক্তন সেনাপ্রধান
* রাহুল দেব বর্মন, বিশিষ্ট সুরকার ও গায়ক
* সৌরভ গঙ্গোপাধ্যায়, বিশিষ্ট ক্রিকেটার
* রাজ কাপুর, বলিউড অভিনেতা
* উৎপল দত্ত, নাট্যকার ও অভিনেতা
* মহান মহারাজ নামে পরিচিত স্বামী বিদ্যানাথানন্দ, প্রখ্যাত ভারতীয় গণিতবিদ ও রামকৃষ্ণ মিশনের সন্নাসী।

## তথ্যসূত্র

বিষয়শ্রেণী:জেসুইট বিদ্যালয়
বিষয়শ্রেণী:ভারতে রোমান ক্যাথলিক মাধ্যমিক বিদ্যালয়
বিষয়শ্রেণী:ভারতে জেসুইট বিদ্যালয়
বিষয়শ্রেণী:কলকাতার বিদ্যালয়
বিষয়শ্রেণী:১৮৬০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ভারতে বালক বিদ্যালয়
বিষয়শ্রেণী:১৮৬০-এ ব্রিটিশ ভারতে প্রতিষ্ঠিত
বিষয়শ্রেণী:ভারতের বালক বিদ্যালয়
বিষয়শ্রেণী:পশ্চিমবঙ্গের খ্রিস্টান বিদ্যালয়
বিষয়শ্রেণী:পশ্চিমবঙ্গের প্রাথমিক বিদ্যালয়
বিষয়শ্রেণী:পশ্চিমবঙ্গের উচ্চ বিদ্যালয় ও মাধ্যমিক বিদ্যালয়
সান হোসে, কোস্টা রিকা

**সান হোসে** () হচ্ছে লাতিন আমেরিকার দেশ কোস্টা রিকার রাজধানী ও সবচেয়ে বড় শহর। কোস্টা রিকার সেন্ট্রাল ভ্যালি অঞ্চলে অবস্থিত এই শহরটি দেশটির সংসদের একটি আসন। তাছাড়া বিভিন্ন প্রকার রাজনৈতিক ও অর্থনৈতিক কর্মকাণ্ডের কেন্দ্রবিন্দু। সেই সাথে এটি মধ্য আমেরিকার যোগাযোগের একটি অন্যতম অংশ।

১৭৩৮ সালে প্রতিষ্ঠিত হবার পর থেকে সান হোসে লাতিন আমেরিকার ক্ষুদ্রতম রাজধানী শহর হিসেবে পরিতি। যদিও ১৮২৩ সাল পর্যন্ত এটি রাজধানী রূপে পরিচিত ছিলো না। বর্তমানে এটি একটি আধুনিক শহর। কর্মচঞ্চল বাণিজ্যিক কর্মকাণ্ড, আধুনিক ও উন্নত শিল্পকলা ও অবকাঠামো নিয়ে গঠিত এই শহরটি বিভিন্ন চিত্র এটির উন্নত পর্যটন শিল্পে কথা মনে করিয়ে দিচ্ছে। দেশ বিদেশের বিভিন্ন পর্যটক ও ভ্রমণপিপাসুদের কাছে তাই দেশটি খুবই জনপ্রিয়।

## তথ্যসূত্র

## বহিঃসংযোগ

* Municipalidad de San José. Mayor of San José's Office

বিষয়শ্রেণী:কোস্টা রিকার শহর
বিষয়শ্রেণী:উত্তর আমেরিকার রাজধানী
রে টানিন্দ্রাযানায় মালালা ও!

**রে টানিন্দ্রাযানায় মালালা ও!** (মালাগাসি: Ry Tanindrazanay malala ô!; বাংলা: ওহ, আমাদের প্রিয়তম স্বদেশ) মাদাগাস্কারের জাতীয় সঙ্গীত। এই গানের কথা দিয়েছেন "পাস্তেউর রাহাজাসোন" এবং সুরকার দিয়েছেন "নোরবেরট রাহারিসোয়া"। এইটি প্রথম জনগণে কার্যকর করা হয়েছিল যখন মাদাগাস্কার ফরাসি ইউনিয়নের মধ্যে একটি স্বশাসিত প্রজাতন্ত্র ঘোষণা করা হয়েছিল। ২৭শে এপ্রিল, ১৯৫৯ সালে একে সরকারী পার্লামেন্ট ভাবে অবলম্বন করেছিল। অতএব, মাদাগাস্কারের একটি জাতীয় সঙ্গীত ইতোমধ্যে ছিল যখন এইটি ২৬শে জুন ১৯৬০ সালে পূর্ণ স্বাধীনতা অর্জন করেছিল।

## গানের কথা

## তথ্যসূত্র

## বহিঃসংযোগ
* মাদাগাস্কারের প্রথম জাতীয় সঙ্গীত, ১৮৯০ সালে একে গ্রহণ করা হয়েছিল।
* মাদাগাস্কারের জাতীয় সঙ্গীতের তথ্য

বিষয়শ্রেণী:মাদাগাস্কার
বিষয়শ্রেণী:জাতীয় সঙ্গীত
বিষয়শ্রেণী:মাদাগাস্কারের সংস্কৃতি
বিষয়শ্রেণী:আফ্রিকার জাতীয় সঙ্গীত